PSTC โชว์กำไรไตรมาส 3/62 พุ่งกระฉูด 470 เท่าตัว ทะยานสู่ระดับ 3 พันลบ. รับรายได้โตทะลัก
PSTC โชว์กำไรไตรมาส 3/62 พุ่งกระฉูด 470 เท่าตัว ทะยานสู่ระดับ 3 พันลบ. จากปีก่อนกำไร 6.43 ลบ. รับรายได้โตทะลัก ขณะที่งวด 9 เดือน กำไรโต 4,888% มาที่ 3.09 พันลบ. จากปีก่อนกำไร 62 ลบ.
13 พ.ย. 2562

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากรายได้รวมมีจำนวน 4,147.52 ล้านบาท เพิ่มขึ้นจากงวดเดียวกันของปีก่อน 3,422.69 ล้านบาท หรือเพิ่มขึ้น 472.21% เนื่องจากการเพิ่มขึ้นของรายได้จากการขายและบริการจำนวน 19.04 ล้านบาท ซึ่งมาจากโครงการของกลุ่มลูกค้าหน่วยงานราชการ รวมถึงการเพิ่มขึ้นของรายได้จากการขายไฟฟ้าจำนวน 42.60 ล้านบาท เป็นผลมาจากประสิทธิภาพที่ดีขึ้นจากการปรับปรุงโรงไฟฟ้าในปี 2561 และการเพิ่มขึ้นของรายได้อื่นจำนวน 3,361.06 ล้านบาท เป็นผลมาจากการขายหุ้นสามัญของบริษัท ไทย ไปป์ไลน์ เน็ตเวิร์ค จำกัด จำนวน 43% ให้กับบริษัท ผลิตไฟฟ้า จำกัด (มหาชน) หรือ EGCO